A jegyzőkönyv 5.számú melléklete

**Mogyoróska Község Önkormányzat Képviselő-testülete**

**7/2015. (IX.2.) önkormányzati rendelete**

**a helyi iparűzési adóról**

Mogyoróska Község Önkormányzat Képviselő-testülete a helyi adókról szóló  1990. évi C. törvény (a továbbiakban: Htv.) 1. § (1) bekezdésében, 5. § c) pontjában és a 6. §-ában kapott felhatalmazás alapján, a   
Magyarország helyi önkormányzatairól szóló 2011. évi CLXXXIX. törvény 13. §. (1) bekezdés 13. pontjában, valamint a Magyarország Alaptörvénye 32. cikk (1) bekezdés a) és h) pontjában, meghatározott feladatkörében eljárva a következőket rendeli el:

***Az adókötelezettség, az adó alanya***

1. §

Adóköteles az önkormányzat területén a Htv. 35. § (1)- (2) bek. szerinti vállalkozási tevékenység.

***Adókötelezettség keletkezése, megszűnése***

2.§

Az adókötelezettség a Htv. 38. §-a szerint keletkezik illetve szűnik meg.

***Az adó alapja***

3.§

A képviselő-testület az adó alapját a Htv. 39-39/B. § szerint állapítja meg.

***Az adó mértéke***

4.§

(1) Az állandó jelleggel végzett iparűzési tevékenység esetén az adó évi mértéke 1,5  **%**

(2) Az ideiglenes jelleggel végzett iparűzési tevékenység esetén az adó mértéke napi 3.000 **Ft.**

***Az adóelőleg megállapítása és az adó megfizetése***

5.§.

A képviselő-testület az adóelőleg megállapítása és az adó megfizetése során a Htv. rendelkezéseit alkalmazza.

6.§

(1) A rendeletben nem szabályozott kérdésekben a Htv. és az adózás rendjéről szóló 2003. évi XCII. törvény rendelkezéseit kell alkalmazni.

(2) E rendelet 2015. október 3. napján lép hatályba.

(3) Hatályát veszti a helyi iparűzési adóról szóló 15./2002. (XII.13) önkormányzati rendelet.

|  |  |
| --- | --- |
| Hegedüs Zoltán  polgármester | Baranyai Tiborné  jegyző nevében és felhatalmazásával |
|  |  |

Voloncs Mária

Kihirdetve:2015.szeptember 2. aljegyző

Voloncs Mária

aljegyző